Ειδικό Σήμα Λειτουργίας σε Κέντρα Θαλασσοθεραπείας
Αίτηση – Υπεύθυνη Δήλωση στην οποία αναγράφονται τα στοιχεία του αιτούντος φυσικού ή νομικού προσώπου, ο Αριθμός Φορολογικού Μητρώου (ΑΦΜ) και η Δημόσια Οικονομική Υπηρεσία (ΔΟΥ) στην οποία υπάγεται. Στην ίδια αίτηση δηλώνεται και ο προς έγκριση διακριτικός τίτλος του Κέντρου Θαλασσοθεραπείας.
Κατάθεση από τον αιτούντα (δια ζώσης ή ταχυδρομικά)
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Ύπαρξη της κατάλληλης έκτασης - ιδιοκτησία ή παραχώρηση χρήσης τουλάχιστον για 10 χρόνια από την ημερομηνία υποβολής της αίτησης για χορήγηση της έγκρισης καταλληλότητας της έκτασης.
Ο αιτών να μην έχει καταδικαστεί αμετάκλητα για κακούργημα.
Υποβολή Μελέτης Περιβαλλοντικών Επιπτώσεων προς έγκριση, η οποία κατατίθεται στην Ειδική Υπηρεσία Προώθησης και Αδειοδότησης Τουριστικών Επενδύσεων (Ε.Υ.Π.Α.Τ.Ε.) του Υπουργείου Τουρισμού, ελέγχεται αρμοδίως ως προςτην καταλληλότητα του οικοπέδου/γηπέδου στο οποίο θα ανεγερθεί το Κέντρο Θαλασσοθεραπείας και κατόπιν διαβιβάζεται στην αρμόδια υπηρεσία του Υπουργείου Περιβάλλοντος και Ενέργειας. Ο ενδιαφερόμενος υποχρεούται να προσκομίσει την Έγκριση των Περιβαλλοντικών Όρων εντός πέντε (5) ετών από την κατάθεση στην Ε.Υ.Π.Α.Τ.Ε., άλλως η ισχύς το Ε.Σ.Λ. ανακαλείται αυτοδίκαια και το Κέντρο Θαλασσοθεραπείας σφραγίζεται με απόφαση του Προϊσταμένου της οικείας Περιφερειακής Υπηρεσίας Τουρισμού.
Προϋποθέσεις περί μη τέλεσης αξιόποινων πράξεων
Η διαδικασία αφορά στη χορήγηση Ειδικού Σήματος λειτουργίας σε Κέντρα Θαλασσοθεραπείας.
Σε περίπτωση αλλαγής του φορέα εκμετάλλευσης υποβάλλεται απόδειξη πληρωμής παραβόλου στον Κ.Α.Ε. 3741 ίσου με 80,00 ευρώ (20% * 400,00 ευρώ) .
Τίτλοι ιδιοκτησίας ή συμφωνητικό μίσθωσης εφόσον πρόκειται για μισθωμένη επιχείρηση.
Αντίγραφο ποινικού μητρώου γενικής χρήσης του αιτούντα (εκπρόσωπο του φορέα διαχείρισης ή μισθωτή), από το οποίο να προκύπτει ότι ο αιτών δεν έχει καταδικαστεί αμετάκλητα για κακούργημα. Το δικαιολογητικό αναζητείται υπηρεσιακά εφ όσον εκδίδεται από ημεδαπή αρχή. Φυσικά πρόσωπα που έχουν την ιθαγένεια άλλου κράτους υποβάλλουν ισοδύναμο έγγραφο.
Βεβαίωση αρμόδιου μηχανικού, σύμφωνα με τα επαγγελματικά του δικαιώματα: - για την καλή λειτουργία του αποχετευτικού συστήματος, για την υγιεινή διάθεση των λυμάτων των χώρων υγιεινής ή βεβαίωση του οικείου ΟΤΑ ότι το Κέντρο είναι συνδεδεμένη με το αποχετευτικό δίκτυο του Δήμου, - για την καλή λειτουργία του συστήματος επεξεργασίας του θαλασσινού νερού προ της διάθεσης των λυμάτων.
Πιστοποιητικό ή βεβαίωση μικροβιολογικού ελέγχου του θαλασσινού νερού του οποίου γίνεται χρήση, το οποίο εκδίδεται από την Υγειονομική Υπηρεσία της οικείας Περιφερειακής Ενότητας ή από άλλα διαπιστευμένα εργαστήρια σύμφωνα με την προβλεπόμενη διαδικασία μετά τη διενέργεια ελέγχων και δειγματοληψιών, σύμφωνα με τις ισχύουσες υγειονομικές διατάξεις για τα νερά κολύμβησης
Έγγραφο κρατικού ή άλλου διαπιστευμένου εργαστηρίου σύμφωνα με την προβλεπόμενη διαδικασία με το οποίο θα πιστοποιείται ότι η περιεκτικότητα του θαλασσινού νερού που θα χρησιμοποιηθεί δε διαφέρει σε αλάτι σε ποσοστό μεγαλύτερο του 2% της αντίστοιχης του νερού ανοικτής θαλάσσης (σημείο αναφοράς), δηλαδή ότι η περιεκτικότητά του σε χλωριόντα είναι μεταξύ 17‰ και 23‰, ότι το νερό αυτό δεν περιέχει υδρογονάναθρακες πετρελαϊκής προέλευσης σε συγκέντρωση μεγαλύτερη από 0,5 mg/l (εκπεφρασμένους ως χρυσένιο) και ότι η περιεκτικότητά του σε ραδιενέργεια είναι εντός των φυσικών ορίων.
Πιστοποιητικό καταλληλότητας σχετικά με την ακτινοπροστασία.
Πιστοποιητικό πυρασφάλειας για το σύνολο της εγκατάστασης.
Υπεύθυνη Δήλωση του φορέα διαχείρισης ή του επιχειρηματία (εφόσον πρόκειται για μισθωμένη επιχείρηση), ότι πληρούνται οι υγειονομικές προδιαγραφές της ισχύουσας νομοθεσίας.
Πιστοποιητικό ηλεκτρολόγου που βεβαιώνει την καλή λειτουργία της ηλεκτροδότησης του Κέντρου Θαλασσοθεραπείας
Άδεια οικοδομής ή άδεια δόμησης εκδοθείσα από τον οικείο Ο.Τ.Α. ή άλλη αρμόδια αρχή.
Μελέτη Περιβαλλοντικών Επιπτώσεων (ΜΠΕ) για την Έγκριση Περιβαλλοντικών Όρων του Κέντρου Θαλασσοθεραπείας.
Υπεύθυνη Δήλωση του ν.1599/1986 του φορέα διαχείρισης ή του μισθωτή της επιχείρησης στην οποία αναφέρεται το ονοματεπώνυμο και η ειδικότητα του υπεύθυνου ιατρού και του αναπληρωτή του και ο αριθμός μητρώου τους στον οικείο ιατρικό σύλλογο.
Εσωτερικός κανονισμός λειτουργίας της επιχείρησης
Υπεύθυνη Δήλωση του φορέα διαχείρισης ή του μισθωτή της επιχείρησης ότι πληρούνται οι τεχνικές και λειτουργικές προδιαγραφές του αρ. 3 της ΚΥΑ 1506/2018 (ΦΕΚ 356 Β΄) όπως τροποποιήθηκε και ισχύει.
Ως ισοδύναμο έγγραφο νοείται αυτό που έχει εκδοθεί από αρμόδια δικαστική ή διοικητική αρχή του κράτους-μέλους με το οποίο βεβαιώνεται η μη καταδίκη για τα ανωτέρω αδικήματα. Αν στη χώρα καταγωγής ή προέλευσης δεν προβλέπεται η έκδοση εγγράφου ισοδύναμου προς το απόσπασμα ποινικού μητρώου, τούτο είναι δυνατόν να αντικατασταθεί από ένορκη βεβαίωση ή, για τα κράτη που δεν υφίσταται τέτοια, από υπεύθυνη δήλωση, η οποία υποβάλλεται από τον ενδιαφερόμενο ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου της χώρας καταγωγής ή προέλευσης, οι οποίοι χορηγούν βεβαίωση περί παροχής της ένορκης βεβαίωσης ή της υπεύθυνης δήλωσης. Το αντίγραφο του ποινικού μητρώου γενικής χρήσης, καθώς και τα ανωτέρω έγγραφα υποβάλλονται εντός τριών μηνών από την ημερομηνία έκδοσής τους Αναζητείται αυτεπάγγελτα εφόσον εκδίδεται από ημεδαπή αρχή.
Ο μικροβιολογικός έλεγχος διενεργείται το αργότερο ένα μήνα πριν από την έκδοση του πιστοποιητικού ή της βεβαίωσης.
Ο προσδιορισμός των υδρογονανθράκων γίνεται με τη φθορισμομετρική μέθοδο. Το σημείο λήψης είναι περίπου 5 μέτρα κάτω από την επιφάνεια της θάλασσας και πάνω από τα θαλάσσια ρεύματα. Οι αναλύσεις συμπληρώνονται ανά πενταετία με ποσοτική και ποιοτική ανάλυση του πλαγκτόν σε ζώνη 100 μέτρων από το προβλεπόμενο σημείο λήψης.
Εκδίδεται από Ελληνική Επιτροπή Ατομικής Ενέργειας (Ε.Ε.Α.Ε.) με βάση ραδιολογική μελέτη η οποία εκπονείται είτε από την Ε.Ε.Α.Ε είτε από εξουσιοδοτημένο από αυτήν φορέα.
Εκδίδεται από την οικεία Πυροσβεστική υπηρεσία.
Υγειονομική διάταξη Π/4543/1973 (Β΄87) περί λειτουργίας κολυμβητικών δεξαμενών
Για χώρους που έχουν διατηρηθεί, σύμφωνα με τις διατάξεις των άρθρων 5 και 6 του ν. 3843/2010 (Α` 62) τηρείται αντίγραφο της αίτησης, όπου βεβαιώνεται η περαίωση της διαδικασίας διατήρησης του χώρου, σύμφωνα με την παρ. 5 του άρθρου 6 του ν. 3843/2010 (Α` 62). Για κατασκευές ή χρήσεις που έχουν υπαχθεί στις ρυθμίσεις του άρθρου 24 του ν. 4014/2011 (Α` 209) και στις διατάξεις του ν. 4178/2013 τηρείται η βεβαίωση περαίωσης της διαδικασίας, σύμφωνα με το άρθρο 2 της 41498/26.9.2011 απόφασης των Υπουργών Διοικητικής Μεταρρύθμισης και Ηλεκτρονικής Διακυβέρνησης, Περιβάλλοντος, Ενέργειας και Κλιματικής Αλλαγής και Δικαιοσύνης, Διαφάνειας και Ανθρωπίνων Δικαιωμάτων (Β` 2167) ή η βεβαίωση εξόφλησης ποσοστού 30% του συνολικού ποσού προστίμου από το πληροφοριακό σύστημα του TEE. Τα έγγραφα του προηγούμενου εδαφίου τηρούνται και στο αρχείο της επιχείρησης διαθέσιμα προς έλεγχο με το σύνολο των μελετών και των σχεδίων που τα συνοδεύουν.
Ο ενδιαφερόμενος υποχρεούται να προσκομίσει την Έγκριση των Περιβαλλοντικών Όρων εντός πέντε (5) ετών από την κατάθεση στην ΕΥΠΑΤΕ, άλλως η ισχύς του Ε.Σ.Λ. ανακαλείται αυτοδίκαια και το Κέντρο Θαλασσοθεραπείας σφραγίζεται με απόφαση του Προϊσταμένου της Οικείας Περιφερειακής Υπηρεσίας Τουρισμού
Ο εσωτερικός κανονισμός λειτουργίας συντάσσεται σύμφωνα με τις διατάξεις του άρθρου 5 της υ.α. 9833/26.05.2009 (ΦΕΚ Β΄1055)
Χορήγηση Ειδικού Σήματος Λειτουργίας σε Κέντρα Θαλασσοθεραπείας
Προδιαγραφές εγκαταστάσεων και Ειδικό Σήμα Λειτουργίας Τροποποιήσεις: - Ν. 4875/2021 (ΦΕΚ 250/Α), αρ. 46, 47, 48, 75 - Τροποποίηση του ν. 3498/2006 (ΦΕΚ 230/Α) (Προδιαγραφές εγκαταστάσεων και ειδικό σήμα λειτουργίας μονάδων ιαματικής θεραπείας και κέντρων ιαματικού τουρισμού - θερμαλισμού, θαλασσοθεραπείας και αναζωογόνησης, Υφιστάμενες εγκαταστάσεις ιαματικής θεραπείας) - Ν.4602/2019 (ΦΕΚ 45/Α), αρ.24 - Τροποποίηση άρθρου 1, 2 & 3 του Ν.3498/2006 (ΦΕΚ230/Α) (ορισμός ιαματικής πηγής, πεδίο εφαρμογής, χρήση ιαματικών φυσικών πόρων) - Ν.4484/2017 (ΦΕΚ 110/Α)αρ.55 - Τροποποίηση Ν.3498/2006 (ΦΕΚ230/Α) (παράταση προθεσμίας υποβολής αίτησης για λήψη ΕΣΛ από υφιστάμενες επιχειρήσεις) - Ν.4374/2016 (ΦΕΚ 50/A),αρ.12-Τροποποίηση Ν.3498/2006 (ΦΕΚ230/Α) (παράταση προθεσμίας υποβολής αίτησης για λήψη ΕΣΛ από υφιστάμενες επιχειρήσεις) - Ν.4276/2014 (ΦΕΚ155/Α) αρ.26 - Τροποποίηση Ν.3498/2006 (ΦΕΚ230/Α) (παράταση προθεσμίας υποβολής αίτησης για λήψη ΕΣΛ από υφιστάμενες επιχειρήσεις) - Ν. 4254/2014 (ΦΕΚ 85/Α) (άρση εμποδίων στον ανταγωνισμό στον κλάδο του τουρισμού - γνωστοποιήσεις και θεωρήσεις τιμών και καταλόγων) - Ν.4179/2013 (ΦΕΚ 175/Α), αρ.20 - (Ιατρικός και ιαματικός τουρισμός), αρ.23 – Τροποποίηση Ν.3498/2006 (ΦΕΚ230/Α) (παράταση προθεσμίας υποβολής αίτησης για λήψη ΕΣΛ από υφιστάμενες επιχειρήσεις και λοιπές τροποποιήσεις) - Ν. 4049/2012 (ΦΕΚ 35/Α) - αρ. 39 (ρύθμιση θεμάτων ιαματικών πηγών)
Τεχνικές και λειτουργικές προδιαγραφές κέντρων Θαλασσοθεραπείας, ένταξη σε ΚΕΠ – ΕΚΕ Τροποποίηση: - ΥΑ 13250/2020 (Β΄ 3851) - Τροποποίηση ΥΑ 1506/2018 (δικαιολογητικά και αντικατάσταση υποδείγματος εντύπου)
Όροι , προϋποθέσεις λειτουργίας μονάδων ιαματικής θεραπείας, κέντρων ιαματικού τουρισμού – θερμαλισμού και κέντρων θαλασσοθεραπείας, διαδικασία – δικαιολογητικά για ΕΣΛ Τροποποίηση: - ΚΥΑ 14759/2011 (Β΄ 2657) - Τροποποίηση άρθρου 21 ΥΑ 9833/2009 (διαδικασία για ΕΣΛ)
Περί κολυμβητικών δεξαμενών μετά οδηγιών κατασκευής και λειτουργίας αυτών
Αν παρέλθει άπρακτη η ανωτέρω προθεσμία τεκμαίρεται ότι το Ειδικό Σήμα Λειτουργίας έχει εκδοθεί, σύμφωνα με την παρ. 4 του άρθρου 14 του ν. 3844/2010 (Α΄ 63) και ο ενδιαφερόμενος μπορεί να ζητήσει σχετική βεβαίωση από την αρμόδια για τη χορήγησή του αρχή, η οποία οφείλει να τη χορηγήσει.
Ο ενδιαφερόμενος υποβάλλει στο πρωτόκολλο του Υπουργείου Τουρισμού αυτοπροσώπως ή ταχυδρομικά ή μέσω ΚΕΠ που λειτουργεί ως Ενιαίο Κέντρο Εξυπηρέτησης την αίτηση, συνοδευόμενη από τα απαιτούμενα δικαιολογητικά και χορηγείται Βεβαίωση Υποβολής Αιτήματος στον ενδιαφερόμενο.
Ο ενδιαφερόμενος υποβάλλει ηλεκτρονικά την αίτηση, καθώς και το σύνολο των απαιτούμενων δικαιολογητικών.
Η αίτηση με τα συνημμένα δικαιολογητικά διαβιβάζεται υπηρεσιακά στην ΕΥΠΑΤΕ.
Ο αρμόδιος υπάλληλος της ΕΥΠΑΤΕ, στον οποίο χρεώνεται η αίτηση, ελέγχει την αίτηση και τα υποβαλλόμενα δικαιολογητικά ως προς την πληρότητα και την ορθότητά τους. Σε περίπτωση ελλείψεων ή μη ορθών δικαιολογητικών ενημερώνεται γραπτώς, μέσω email, τηλεφώνου ή/και ενημερωτικού εγγράφου ο ενδιαφερόμενος.
Εφόσον ο φάκελος της αίτησης είναι πλήρης και διαπιστωθεί ότι πληρούνται οι ανωτέρω προδιαγραφές, ο αρμόδιος υπάλληλος ετοιμάζει, υπογράφει και προωθεί προς υπογραφή το Ειδικό Σήμα, στην Προϊσταμένη της Ειδικής Υπηρεσίας Προώθησης και Αδειοδότησης (ΕΥΠΑΤΕ). Σε αντίθετη περίπτωση συντάσσεται και αποστέλλεται ενημερωτικό έγγραφο και ο φάκελος τίθεται στο αρχείο της Υπηρεσίας μέχρι τη συμπλήρωσή του.
Η Προϊσταμένη της Ειδικής Υπηρεσίας Προώθησης και Αδειοδότησης Τουριστικών Επενδύσεων (ΕΥΠΑΤΕ) υπογράφει το Ειδικό Σήμα Λειτουργίας.
Το Ειδικό Σήμα Λειτουργίας πρωτοκολλείται και αναρτάται στη Διαύγεια
Ο ενδιαφερόμενος ενημερώνεται για τη χορήγηση του Ειδικού Σήματος Λειτουργίας και διαβιβάζεται το Ειδικό Σήμα Λειτουργίας.
Ηλεκτρονική Υποβολή Αίτησης και Δικαιολογητικών